15 nuwe kolleges vir 2016 beplan | Maroela Media
Bongani Majola, woordvoerder van die presidensie, het gesê die regering het reeds met die proses begin om 15 tegniese (TVET)-kolleges op die been te bring.
Dinsdag het Blade Nzimande, minister van hoër onderwys en opleiding, by ŉ geleentheid van die Jacob G Zuma RDP Onderwystrust op Nkandla aangekondig ŉ TVET-kollege sal in die omgewing gebou word.
Volgens Majola sal die kolleges in die Oos-Kaap (Graaff-Reinet, Ingwe in Ngqungushe, Ikhala in Sterkspruit en Aliwal Noord), KwaZulu-Natal (Esayidi in Umzimkhulu, Umfolozi in Bhambanana en Nkandla A en B kampusse, UMgungundlovu in Greytown, UMgungundlovu in Msinga, Mthashana in Kwa Gqikazi, Mthashana in Nongoma en Mthashana in Vryheid), Limpopo (Letaba in Giyani, Waterberg in Thabazimbi) en Mpumalanga (Balfour in Gert Sibande) gebou word.
So gaan dit verniet wees?
Hallo Maureen, ja ek wonder self wie daarvoor gaan betaal. Dan kom die aankondiging nogal van Nkandla af…lekker vakansiehuis! Aan Maroelamedia en al sy lesers, voorspoed vir 2016.
Ek merk op net sekere provinsies gaan by die sogenaamde kolleges baatvind. Is dit omdat dat dit “moontlik gratis” is en/of die Wes-Kaap DA is. Daar is arm mense in ALLE provinsies, wat ook by die kolleges baat sou vind, indien gratis. Wonder net. Die hele SA se belastingbetaler gaan hiervoor betaal.
Net nog meer plekke om af te brand . Wat van gratis onderwys ons soek nie geboue of af te brand nie. Al daai geld kon eerder gegaan het vir onderwys
Kyk na die plekname, geen kolleges vir die Afrikaners nie.